|  |  |
| --- | --- |
|  |  |
|  |  |
| Korporativne komunikacije  Av. V. Holjevca 10  Zagreb 10002    Tel: 01 6450 406  Fax: 01 6452 406 |  |

**PRIOPĆENJE ZA MEDIJE**

**Održana sjednica Nadzornog odbora Ine**

**Zagreb, 20. ožujka 2019. –** Na današnjoj sjednici Nadzornog odbora Ine Nadzorni odbor ponovno je imenovao Niku Dalića, Ivana Krešića i Davora Mayera za članove Uprave Ine za razdoblje od 1. travnja 2019. do 31. ožujka 2020. Mandat ostalih članova nije mijenjan.

Nadzorni odbor je također dao suglasnost na revidirane financijske izvještaje za godinu završenu na dan 31. prosinca 2018. s izvještajem neovisnog revizora te je razmatrao i Izvješće o stanju društva INA Grupe za poslovnu godinu 2018. na koje nije imao primjedbi. Na istoj sjednici Uprava i Nadzorni odbor usuglasili su prijedlog o isplati 1,25 milijardi kuna dobiti kao dividende (tj. 125,00 kuna po dionici).

Financijska izvješća objavljena su na [Internet stranici društva](https://www.ina.hr/investitori/financijska-izvjesca/kvartalni-izvjestaji-9681/2018-16946/16946), Zagrebačke burze te su dostavljena Hrvatskoj agenciji za nadzor financijskih usluga.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 500 maloprodajnih mjesta u Hrvatskoj i u susjednim zemljama. INA Grupa je članica MOL Grupe.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)